**Представено от «ЧИСТОТА БАЛКАНИ» ООД, уведомление за инвестиционно предложение (ИП) за: «Предварително третиране на предпазни въздушни възглавници от автомобили. Увеличаване количествата и/или допълване на дейности за някои разрешени за събиране отпадъци.», в гр. Враца, ул. «Шипка» № 2,**

Във връзка с внесено в РИОСВ- Враца уведомление от «ЧИСТОТА БАЛКАНИ» ООД за инвестиционно предложение (ИП) за: «Предварително третиране на предпазни въздушни възглавници от автомобили. Увеличаване количествата и/или допълване на дейности за някои разрешени за събиране отпадъци.», в гр. Враца, ул. «Шипка» № 2, на основание чл.5, ал.2 от Наредбата за ОВОС, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

Съгласно представената информация (в уведомлението като цяло) се предвижда извършване на следните дейности:

- Настоящото ИП предвижда Предварително третиране на предпазни въздушни възглавници от автомобили. Увеличаване количествата и/или допълване на дейности за някои разрешени за събиране отпадъци.

- Инвестиционното предложение възниква във връзка със заявена необходимост от клиенти на възложителя — лицензирани автосервизи - за последващо третиране на предпазни въздушни възглавници от автомобили, подменяни периодично поради установени в тях фабрични дефекти. Отпадъкът, който ще подлежи на обезвреждане се класифицира с код 16 01 10\* - експлозивни компоненти (например предпазни въздушни възглавници). Неговото събиране и съхранение е вече разрешено на площадката на „Чистота Балкани" ООД в гр. Враца, ул. „Шипка" № 2, а предварителното третиране ще се извършва с код R12. Реализирането на инвестиционното намерение, свързано с обезвреждането на въздушните възглавници от автомобили ще доведе до образуване на следните неопасни отпадъци: 191202 - черни метали; 191204 - пластмаса и каучук; 191208 - текстилни материали. Едновременно с това се предвижда увеличаване на количествата и допълване на дейности за някои вече разрешени за събиране на базата отпадъци. Не се предвижда извършване на нови дейности на площадката, както и добавяне на нови кодове за отпадъци.

- След прилагане на дейност D13 на площадката ще се образуват отпадъци с код: 19 02 04\* - предварително смесени отпадъци, съдържащи поне един опасен отпадък.

Всички отпадъци, които се образуват на площадката и подлежат на по-нататъшно третиране, ще се събират разделно в специализирани съдове и ще се предават след сключване на договор на лица, притежаващи необходимите документи за дейности с тях.

Отпадъците ще се третират съгласно националното и европейско законодателство в тази област. След образуване и натрупване на достатъчно транспортно количество, отпадъците ще се транспортират до оползотворяващи или обезвреждащи предприятия, въз основа на сключен договор.

- Планира се увеличаване на количествата на следните разрешени за събиране на площадката отпадъци:

1) 070217 - отпадъци, съдържащи силикон, различни от упоменатите в 070216 от 20т на 100 т/година и

2) 150107 - стъклени опаковки от 100т на 1000т/година

- Извършване на нови дейности с вече разрешени за събиране отпадъци:

Добавяне на дейност D13 - прегрупиране или смесване преди подлагане на някоя от дейностите с кодове D1-D12 (смесване) за следните отпадъци:

1) 110107\* - основи от химично почистване на повърхности;

2) 120301\* - промивни води;

3) 130507\* - води от маслено-водни сепаратори;

4) 160506\* - лабораторни химикали, състоящи се от или съдържащи опасни вещества, включително смеси от лабораторни вещества

5) 160708\* - отпадъци, съдържащи масла и нефтопродукти;

6) 190107\* - твърди отпадъци от пречистване на газове.

7) 190111\* - дънна пепел и шлака, съдържащи опасни вещества

8) 190112 - дънна пепел и шлака, различни от упоменатите в 190111.

- Добавяне на дейност D15 - съхраняване до извършване на някоя от дейностите с кодове Dl - D14. с изключение на временното съхраняване на отпадъците на площадката на образуване до събирането им за следните отпадъци:

1) 160708\* - отпадъци, съдържащи масла и нефтопродукти

- Смесване с цел трансграничен превоз на отпадъци:

Описание на основните процеси:

Смесване на конкретни видове твърди и течни, опасни и неопасни отпадъци става само по предварително изискване, според условията за приемането им в предприятия за обезвреждане/оползотворяване, с които „Чистота Балкани” ООД има сключени договори. В България, съгласно изискванията на ЗУО и подзаконовите нормативни актове, различните видове отпадъци се събират и съхраняват разделно в отделни съдове, обозначени с надпис. При нотификация за износ на опасни отпадъци с код 19 02 04\* разделно събраните отпадъци се товарят в общ закрит контейнер от типа ВК2, предназначен за превоз на опасни отпадъци съгласно международната конвенция за превоз на опасни товари ADR. Конкретно в този случай, смесването на отпадъците се състои в едновременното им трансгранично транспортиране, без да бъдат предварително разпакетирани. смесвани помежду си и пакетирани отново. Смесване може да се извърши само с предварително съгласие и по препоръка на завода преработвател, който приема отпадъците за обезвреждане. В конкретния случай, става дума за отпадъци, които се третират по еднакъв начин, а именно изсипват се в общ бункер и се изгарят в пещ. Същите не реагират химически помежду си, тъй като са опаковани по отделно, в съдове съгласно изискванията на националното и европейското законодателство, както и на завода преработвател. Препакетиране, допълване и обединение става само на отпадъци от един и същи вид. Трансграничен превоз на твърди опасни отпадъци може да се осъществява и под код 19 12 11\*- други отпадъци (включително смеси от материали) от механично третиране на отпадъци, съдържащи опасни вещества, а на течни опасни отпадъци под код 19 02 08\* - течни запалими отпадъци, съдържащи опасни вещества. Като гореизброените принципи при транспортирането се запазват.

- Гореописаната дейност ще се реализира върху ограден, електрифициран и водоснабден поземлен имот с идентификатор № 12259.1021.345 собственост на „Чистота Балкани"’ ООД с местонахождение гр. Враца. ул. „Шипка"' № 2 (бивша част от площта на леярен завод Враца Старт), с обща площ от 6122 м2. За предвижданите дейности ще се използват съществуващите две складови бази - сграда с идентификатор № 12259.1021.345.1 със застроена площ от 933 м2 и сграда с идентификатор № 12259.1021.345.2 със застроена площ от 300 м2, намиращи се в имота. Към имота се включва и 1/2 идеална част от поземлен имот с идентификатор № 12259.1021.350 с площ 650 м2, предвидена за независим от Враца Старт път, за достъп до площадката.

- Площадките, на които ще се извършват дейностите са закрити имат непропускливо и корозионноустойчиво покритие и са снабдени с контейнери за отпадъци, с необходимите характеристики.

- Количествата на всички транспортирани, събрани и третирани на площадката опасни и неопасни отпадъци няма да надхвърля максимално допустимите за денонощие норми, предвидени в ЗООС, както и разрешените за събиране на годишна база количества, съгласно разрешителния документ за дейности с отпадъци. На площадката в един и същи момент количеството на събраните и временно съхранени опасни отпадъци няма да надхвърля поставения в ЗООС лимит от 50т.

- При реализация на инвестиционното предложение не се предвижда използване, събиране и съхранение на опасни химични вещества.

- При реализиране на инвестиционното намерение не се очакват емисии на вредни вещества във въздуха.

- При експлоатацията на обекта ще се използват води за санитарно-битови нужди от съществуващата ВИК мрежа.

- За осъществяване на инвестиционното намерение няма да се наложи промяна на вече съществуващата пътна инфраструктура. Площадката в град Враца е електрифицирана, водоснабдена и е с осигурен асфалтов достъп за автомобилен транспорт.

По повод гореизложеното, възложителят е уведомен, че инвестиционното предложение като цяло представлява обект по Приложение № 2 на Закона за опазване на околната среда (т. 11, б. “б”). В тази връзка съгласно чл. 93, ал. 1, т. 1 от ЗООС инвестиционното предложение **подлежи на процедура по преценяване на необходимостта от извършването на оценка на въздействието върху околната среда**. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.

***IІ. По отношение на изискванията на чл.31 от Закона за биологичното разнообразие (ЗБР):***

След направената справка се установи, че ИП не засяга защитени територии по смисъла на Закона за защитените територии /ЗЗТ/ и не попада в обхвата на защитени зони съгласно Закона за биологичното разнообразие /ЗБР/.

Най-близо разположените защитени зони, на 1,900 км. са: BG0000166 "Врачански Балкан" за опазване на природните местообитания и на дивата флора и фауна, обявена със Заповед № РД-1031/17.12.2020 г. на министъра на околната среда и водите (обн. ДВ. бр. 19/05.03.2021 г.) и BG0002053 "Врачански Балкан" за опазване на дивите птици, обявена със Заповед № РД-801/04.11.2008 г. на МОСВ (Обн. ДВ, бр. 105/2008 г.).

Така заявеното ИП попада под разпоредбите на чл. 2, ал. 1, т. 1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.

*Копие от писмото е изпратено до: община Враца, обл. Враца,*

/отговорено от РИОСВ-Враца на 15.09.2023г./